Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, gastu orokorretarako diruzaintzako gerakinari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera idatzi hauek aurkezten dizkio Legebiltzarreko Mahaiari, izapidetu ditzan:

Nafarroako Gobernuak 2019ko ekainaren 26an hartutako erabakiaren bidez onetsi zen Nafarroako 2018ko Kontu Orokorrei buruzko Foru Legearen proiektua. Kontu horien kitapenean   
–diruzaintzako gerakinaren kalkuluari buruzko atalean– adierazten denez, gastu orokorretarako diruzaintzako gerakina 158.143.289,36 eurokoa zen 2018ko abenduaren 31n.

Gauzak horrela, honako hau jakin nahi dugu:

1.- 2019ko urriaren 1ean zenbatekoa zen gastu orokorretarako diruzaintzako gerakina?

2.- Gerakin horretatik zenbat diru baliatu da 2019ko urriaren 1era bitarte zor publikoa edo bankuko maileguak aldez aurretik amortizatzeko? Adierazi, kasuan-kasuan, kontzeptu horietako bakoitzaren zenbatekoa.

3.- Aurrekontuko zer aldaketa egin da 2019ko urriaren 1era bitarte 2018ko abenduaren 31n adierazitako gastu orokorretarako diruzaintzako gerakinaren kargura? Adierazi horietako bakoitzaren zenbatekoa.

Iruñean, 2019ko urriaren 1ean

Foru parlamentaria: Adolfo Araiz Flamarique